Elke leerling ontvang aan die begin van die jaar 'n Menlo-dagboek (WERKPLAN) met alle inligting en die Menlo-jaarplan.
Addisionele kostes vir handboeke word beperk tot gr.10-12 – meeste handboekgelde is ingesluit by skoolgeld en word deur die skool voorsien. Enkele vakke in gr. 10 -12 vereis die aankoop van toerusting of 'n handboek – dit word via die vakonderwyser geadministreer.
Die meeste leerareas (gr. 8-9) vereis 'n “Flat File” (lêer met pennetjies en deursigtige buiteblad). Hou in gedagte dat enkele onderwysers dalk kan vra vir 'n spesifieke kleur vir 'n spesifieke klas, bv. in Engels is 8A die rooi klas.